MINISTERUL AFACERILOR INTERNE
DEPARTAMENTUL PENTRU SITUAŢII DE URGENŢĂ

INSPECTORATUL GENERAL PENTRU SITUAŢII DE URGENŢĂ

INSPECTORATUL PENTRU SITUAŢII DE URGENŢĂ

„Şerban Cantacuzino”  AL JUDEŢULUI  PRAHOVA

CĂTRE,

TOATE AUTORITĂŢILE ADMINISTRAŢIEI PUBLICE LOCALE STRUCTURILE DIN TERITORIU ALE MINISTERELOR ŞI ALE ALTOR ORGANISME CENTRALE
    
  În vederea monitorizării evoluţiei fenomenelor meteorologice şi pentru dispunerea măsurilor impuse de situaţiile de urgenţă generate de aceasta sau prevenirea efectelor produse în situaţii deosebite, vă transmitem mesajul nr. 73 de la ANM – ATENȚIONARE METEOROLOGICĂ COD GALBEN astfel: 
	MESAJ 2/2

ATENȚIONARE  METEOROLOGICĂ COD GALBEN

Interval de valabilitate: 27 iunie, ora 10 – 28 iunie, ora 10

Fenomene vizate: val de căldură persistent, caniculă și disconfort termic ridicat 

Zone afectate: conform textului și hărții

               În sudul Transilvaniei și al Moldovei, vestul Olteniei, nord-estul Munteniei și sud-vestul Dobrogei, valul de căldură, canicula și disconfortul termic ridicat vor persista, iar indicele temperatură-umezeală (ITU) va depăși ușor pragul critic de 80 de unități. Temperaturile maxime vor fi cuprinse în general între 34 și 36 de grade, iar cele minime între 17 și 21 de grade.

ATENȚIONARE  METEOROLOGICĂ COD GALBEN

Interval de valabilitate: 27 iunie, ora 8 – 28 iunie, ora 2

Fenomene vizate: instabilitate atmosferică temporar accentuată

Zone afectate: conform textului și hărții

            În Banat, Crișana, Maramureș, Transilvania, Moldova, vestul și nordul Olteniei precum și la munte, vor fi perioade cu instabilitate atmosferică accentuată. Aceasta se va manifesta prin intensificări ale vântului și vijelii (rafale în general de 60...70 km/h), averse torențiale, descărcări electrice și grindină. În intervale scurte de timp sau prin acumulare cantitățile de apă vor fi de 20...25 l/mp, iar pe arii restrânse vor depăși 40 l/mp

În funcţie de evoluţia şi intensitatea fenomenelor meteorologice, Administraţia Naţională de Meteorologie

 va actualiza prezentul mesaj.
Veţi dispune monitorizarea cu toată atenţia a fenomenelor meteorologice, pentru a se putea intervenii util la apariţia unor situaţii de urgenţă.
Veţi institui serviciul de permanenţă la sediul primăriei în conformitate cu prevederile Ordinului nr. 736/2005, publicat în M.O. al României, partea I, nr. 671/27.07.2005 şi veţi aplica măsurile stabilite prin Ordinul comun al M.M.P. și M.A.I. nr. 459/78/2019 și prin Ordinul 1576/27.10.2017 emis de Ministerul Transporturilor (161/27.10.2017 - emis de M.A.I.) publicat în M.O. al României;
Veţi urmări evoluţia fenomenelor meteorologice pentru a putea lua măsurile preventive care se impun, inclusiv în caz de urgenţă, în scopul limitării eventualelor efecte negative ale fenomenelor menţionate și veţi informa cu maximă operativitate despre situaţiile deosebite produse Inspectoratul pentru Situaţii de Urgență „Şerban Cantacuzino” al judeţului Prahova, prin telefon/fax 0244.595.366, 0244.595.367, 0244.597.000 şi Instituţia Prefectului prin telefon/fax 0244.546.067, 0244.510.276.  

